Rikunarita-ORG/Wikinium huggingface dataset:
# ஜான் ஆபிரகாம்

இது ஜான் ஆபிரகாம் என்ற திரைப்பட இயக்குநரைப் பற்றியது. இதே பெயருடைய நடிகரைப் பற்றிய கட்டுரை இங்கு உள்ளது.

| ஜான் ஆபிரஹாம் |
| --- |
|  |
| பிறப்பு | ஆகஸ்ட் 11, 1937 குட்டநாடு, கேரளா, இந்தியா |
| இறப்பு | மே 31, 1987 கோழிக்கோடு |
| பணி | திரைப்பட இயக்குநர் |

**ஜான் ஆபிரகாம் (John Abraham)** (ஆகஸ்ட் 11, 1937 - மே 31, 1987) கேரளாவில் பிறந்த ஒரு புகழ்பெற்ற திரைப்பட இயக்குநர். புனேவில் உள்ள திரைப்படக் கல்லூரியில் ரித்விக் கடக்கிடம் திரைக்கலையினை பயின்றவர்.

ஒடேஸா இயக்கம் என்ற புதுமையான இயக்கத்தினை தொடங்கியவர். திரைப்பட ஆர்வலர்கள் மூலம் திரைப்படங்களை தயாரித்து மக்களிடம் கொண்டு சேர்ப்பது என்ற கொள்கையோடு துவக்கப்பட்டது ஒடேஸா இயக்கம்.

ஜான் கேரளாவில் மிகவும் புகழ் பெற்றவர். அவருடைய தாந்தோன்றித் தனத்தாலும், சக மனிதர்களிடம் கொண்ட அன்பினாலும் மக்களிடம் பெரிதும் அறியப்பட்டவர்.

## திரைப்படங்கள்

* வித்யார்த்திகளே இதிலே இதிலே - 1972
* அக்ரஹாரத்தில் கழுதை (தமிழ்) - 1977
* செரியாச்சண்டே குருரகிரதயங்கள் - 1979
* அம்மை அறியான் - 1986

## வெளி இணைப்புகள்

* ஆபிரகாம் பற்றிய கட்டுரை
* ரித்விக் கடக் பற்றி ஜான் ஆபிரகாம் எழுதிய கவிதை பரணிடப்பட்டது 2009-01-20 at the வந்தவழி இயந்திரம்
# வெண்ணிலா கிசோர்

| வெண்ணிலா கிசோர் |
| --- |
| வாலேன்சியாவில் நடந்த படபிடிப்பில் கிசோர், 2016 |
| பிறப்பு | பொக்காலா கிசோர் குமார் 19 செப்டம்பர் 1980 (1980-09-19) கமரெட்டி, ஆந்திரப் பிரதேசம் (தற்போது தெலங்காணா), இந்தியா |
| படித்த கல்வி நிறுவனங்கள் | பெர்ரிஸ் மாநிலப் பல்கலைக்கழகம் |
| பணி | * திரைப்பட நடிகர்
* இயக்குநர்
* நகைச்சுவை நடிகர்
 |
| செயற்பாட்டுக் காலம் | 2005–தற்போது வரை |

**பொக்காலா கிசோர் குமார்** (**Bokkala Kishore Kumar** ) (19 செப்டம்பர் 1980 அன்று பிறந்தவர்) வெண்ணிலா **கிசோர்** எனத் தொழில் ரீதியாகவும் அறியப்படும் இவர் ஒரு இந்தியத் திரைப்பட நடிகரும், இயக்குநருமாவார். இவர் முக்கியாமாக தெலுங்குப் படங்களில் தோன்றியுள்ளார். நகைச்சுவை வேடங்களில் பெயர் பெற்ற இவருக்கு, வெண்ணிலா (2005) என்ற முதல் திரைப்படத்திற்குப் பிறகு இப்பெயர் வழங்கப்பட்டது. இவர் இரண்டுநந்தி விருதுகளையும், ஒரு தென்னிந்திய திரையுலகின் கலை மற்றும் தொழில்நுட்ப சாதனைகளுக்கான விருதையும் பெற்றவர்.

## ஆரம்ப கால வாழ்க்கை

கிசோர் இன்றைய தெலங்காணாவின் கமரெடியில் பிறந்து வளர்ந்தார். பட்டப்படிப்புக்காக ஐதராபாத்துக்குக் குடிபெயர்ந்த இவர், பின்னர் உயர் படிப்புகளுக்காக அமெரிக்காவுக்குச் சென்றா. மிச்சிகனில் உள்ள பெர்ரிஸ் மாநிலப் பல்கலைக்கழகத்தில் முதுகலைப் பட்டம் முடித்து மென்பொருள் பொறியாளராகத் தனது வாழ்க்கையைத் தொடங்கினார்.

## தொழில்

அமெரிக்காவில் தங்கியிருந்த காலத்தில், இவர், தேவா கட்டாவின் இயக்கத்தில் *வெண்ணிலா* (2005) படத்தில் பணிபுரியும் வாய்ப்பைப் பெற்றார். *துக்குடு* படத்தில் "சாஸ்திரி" என்ற பாத்திரத்திற்காக பாராட்டைப் பெற்றார். இவரது நடிப்பில் வெளியான படங்களில் *பிந்தாஸ்*, ஜமீன், *தாருவ்*, *சீம தப்பக்காய்*, பாட்ஷா, *தூசுகெல்தா*, *பண்டக சேசுகோ*, *ஆகாடு*, த/பெ சத்தியமூர்த்தி, சீமந்துடு, *பலே பலே மொகவாடுவோய்*, *எக்கடிகி போத்தாவு சின்னவாடா* ஆகியவையும் அடங்கும். இவர், *வெண்ணிலா 1½*, *யாபா* என்ற இரண்டு தெலுங்குப் படங்களையும் இயக்கியுள்ளார். ஒரு இயக்குநராக தோல்வியை கண்ட பின்னர், இவர் மீண்டும் நடிப்புக்கு வந்துள்ளார்.

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் வெண்ணிலா கிசோர்
* டுவிட்டரில் வெண்ணிலா கிசோர்
# மாவோரி மொழி

| மாவோரி |
| --- |
| *Māori, Te reo Māori* |
| நாடு(கள்) | நியூசிலாந்து |
| பிராந்தியம் | பாலினேசியா |
| இனம் | மாவோரி |
| தாய் மொழியாகப் பேசுபவர்கள் | தோராயமாக 50,000 பேர் நன்றாகவோ மிகநன்றாகவோ பேசுவதாகவோ தெரிவித்துள்ளனர்;  (*date missing*) 149,000 பேர் ஓரளவுக்கு இம்மொழியை அறிவர் என்று தாங்களாகவே அறிவித்துள்ளனர். |
| மொழிக் குடும்பம் | ஆஸ்திரனேசிய மொழிகள்* மலாய-பாலினேசிய மொழிகள்
	+ பெருங்கடல் மொழிகள்
		- பாலினேசிய மொழிகள்
			* கிழக்குப் பாலினேசிய மொழிகள்
				+ தகித்திய மொழிகள்
					- மாவோரி–மோரியோரி மொழி
						* **மாவோரி**
 |
| எழுத்துமுறை | இலத்தீன் (மாவோரி எழுத்துமுறை) மாவோரி பிரயில் |
| அலுவலக நிலை |
| அரச அலுவல் மொழி |  நியூசிலாந்து |
| மொழி கட்டுப்பாடு | மாவோரி மொழி ஆணையம் |
| மொழிக் குறியீடுகள் |
| ISO 639-1 | mi |
| ISO 639-2 | mao (B) mri (T) |
| ISO 639-3 | mri |
| மொழிக் குறிப்பு | maor1246 |
| Linguasphere | 39-CAQ-a |
|  |
|

**மாவோரி மொழி** என்பது ஆத்திரோனேசிய மொழிகளின் கீழ் வரும் ஒசானிய மொழிக்குடும்பத்தைச் சேர்ந்த மொழிகளுள் ஒன்றாகும். இம்மொழி ஏறத்தாழ ஒன்றரை மில்லியன் மக்களால் பேசப்படுகிறது. இம்மொழி நியூசிலாந்தில் பேசப்படுகிறது.

## மாவோரி மொழி அடங்கியுள்ள மொழிக்குடும்பக் கிளைப்படம்

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| கிழக்குப் பாலினேசிய மொழிகள் |

|  |  |
| --- | --- |
|  | *இராப்பா நூயி* |
|  |
| நடு கிழக்கு |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| தகித்திய (Tahitic) |

|  |  |
| --- | --- |
|  | மாவோரி |
|  |
|  | *இராரோதோங்க மொழி* |
|  |
|  | *தகித்திய மொழி* |
|  |
|  | *இராப்பா மொழி* |
|  |

 |
|  |
| மார்க்கெசிக்கு |

|  |  |
| --- | --- |
|  | *அவாயி மொழி* |
|  |
|  |

|  |  |
| --- | --- |
|  | *மார்க்கெசன் மொழி* |
|  |
|  | *மங்காரவா மொழி* |
|  |

 |
|  |

 |
|  |

 |
|  |

 |
|  |

 |

## மேற்கோள்

## வெளி இணைப்புகள்

Wikipedia
கட்டற்ற கலைக்களஞ்சியம் விக்கிபீடியாவின்  மாவோரி மொழிப் பதிப்பு

விக்கிமீடியா பொதுவகத்தில்,
 Māori language
என்பதில் ஊடகங்கள் உள்ளன.
# கொல்கத்தா பல்கலைக்கழகம்

**கொல்கத்தா பல்கலைக்கழகம்কলিকাতা বিশ্ববিদ্যালয়**| கொல்கத்தா பல்கலைக்கழகத்தின் இலச்சினை |
| குறிக்கோளுரை | கற்றலில் மேம்பாடு |
| வகை | பொது |
| உருவாக்கம் | 24 சனவரி 1857 |
| வேந்தர் | மாயன்கோட் கேலத் நாராயணன் மேற்கு வங்காள ஆளுநர் |
| துணை வேந்தர் | பேரா. சுரஞ்சன் தாசு |
| பட்ட மாணவர்கள் | 100,000 |
| பட்டப்பின் படிப்பு மாணவர்கள் | 5,500 |
| அமைவிடம் | கொல்கத்தா, மேற்கு வங்காளம், இந்தியா |
| வளாகம் | ஊரகப் பகுதி, 153 கல்லூரிகள் இணையப்பெற்றன |
| சேர்ப்பு | யுஜிசி, என்.ஏ.ஏ.சி, ஏ.ஐ.யு |
| இணையதளம் | caluniv.ac.in |

**கொல்கத்தா பல்கலைக்கழகம்**  (University of Calcutta, அல்லது **Calcutta University**) (வங்காளம்: কলিকাতা বিশ্ববিদ্যালয়) இந்திய மாநகரம் கொல்கத்தாவில் (அப்போதைய கல்கத்தா) சனவரி 24,1857ஆம் ஆண்டு நிறுவப்பட்ட ஓர் தொன்மையான பொதுத்துறை பல்கலைக்கழகம் ஆகும்.தெற்கு ஆசியாவிலேயே பல்வேறு துறைகளைக் கொண்ட முதல் பல்கலைக்கழகமாக இது விளங்கியது. இதற்கு முன்னதாக பல்கலைக்கழக தரச்சான்று வழங்கப்பட்ட செராம்பூர் கல்லூரி இறையியல்|இறையியலில் மட்டுமே பட்டம் வழங்க அனுமதிக்கப்பட்டிருந்தது.

பல்கலைக்கழக மானியக் குழு (இந்தியா)|பல்கலைக்கழக மானியக் குழு இந்தப் பல்கலைக்கழகத்தை "ஐந்து நட்சத்திர பல்கலைக்கழகங்களில்" ஒன்றாகவும் சீர்மைபெற வாய்ப்புள்ள மையங்களில் ஒன்றாகவும் அடையாளப்படுத்தி உள்ளது. மாநில அரசால் நிர்வகிக்கப்படும் இந்த ஊரக பல்கலைக்கழகம் தனது ஆட்சிப்பகுதியில் உள்ள கல்லூரிகளுக்கு இணைப்பு வழங்கி கட்டுபடுத்துகிறது. சிறந்த ஆய்வு மையமாகவும் செயல்படுகிறது. இதன் மைய வளாகம் (அசுதோஷ் சிக்சா பிராங்கன் என அழைக்கப்படுகிறது) கொல்கத்தாவின் காலேஜ் சாலையில் அமைந்துள்ளது.பிற வளாகங்கள் ராசா பசார் (ராஷ்பிகாரி சிக்சா பிராங்கன்),பாலிகஞ்ச் (தாரக்நாத் பாலித் சிக்சா பிராங்கன்), அலிப்பூர் (சகீத் குதீராம் சிக்சா பிராங்கன்)ஆகிய இடங்களிலும் அசுரா, சிந்தி என்ற புறநகர் பகுதிகளிலும் அமைந்துள்ளன.

## மேற்கோள்கள்

## வெளியிணைப்புகள்

விக்கிமீடியா பொதுவகத்தில்,
 கொல்கத்தா பல்கலைக்கழகம்
என்பதில் ஊடகங்கள் உள்ளன.

* University of Calcutta - Official website
* Official Website Department of Business Management பரணிடப்பட்டது 2018-04-16 at the வந்தவழி இயந்திரம்
# மு. பக்தவத்சலம்

| மு. பக்தவத்சலம் M. Bhakthavatsalam |
| --- |
| 1954-ல் மு. பக்தவத்சலம் |
|  |
| 4-ஆவது தமிழ்நாடு முதல்வர் |
| **பதவியில்** 2 அக்டோபர் 1963 – 5 மார்ச்சு 1967 |
| முன்னையவர் | காமராசர் |
| பின்னவர் | கா. ந. அண்ணாதுரை |
| தமிழ்நாடு மாநிலக் கல்வி அமைச்சர் |
| **பதவியில்** 3 மார்ச்சு 1962 – 2 அக்டோபர் 1963 |
| உட்துறை அமைச்சர் |
| **பதவியில்** 13 ஏப்பிரல் 1957 – 15 மார்ச்சு 1962 |
| முன்னையவர் | காமராசர் |
| பின்னவர் | காமராசர் |
| வேளாண்மை-உழவர் நலத்துறை |
| **பதவியில்** 13 ஏப்பிரல் 1954 – 15 மார்ச்சு 1962 |
| பின்னவர் | பி. கக்கன் |
| பொதுப்பணித்துறை அமைச்சர்- சென்னை மாநிலம் |
| **பதவியில்** 24 மார்ச்சு 1947 – 6 ஏப்பிரல் 1949 |
|  |
| தனிப்பட்ட விவரங்கள் |
| பிறப்பு | (1897-10-09)9 அக்டோபர் 1897 நசரத்பேட்டை, திருவள்ளூர் மாவட்டம், தமிழ்நாடு, இந்தியா |
| இறப்பு | 13 பெப்ரவரி 1987(1987-02-13) (அகவை 89) சென்னை, தமிழ்நாடு, இந்தியா |
| இளைப்பாறுமிடம் | பெரியவர் பக்தவத்சலம் நினைவிடம் |
| அரசியல் கட்சி | இந்திய தேசிய காங்கிரசு |
| துணைவர் | ஞானசுந்தராம்பாள் |
| பிள்ளைகள் | சரோஜினி வரதப்பன் |
| பணி | அரசியல்வாதி |
|  |

**மு. பக்தவத்சலம்** (M. Bhakthavatsalam)(9 அக்டோபர் 1897 – 13 பிப்ரவரி 1987) சென்னை மாநிலத்தின் முன்னாள் முதலமைச்சரும் இந்திய நாட்டின் விடுதலைப் போராட்ட வீரரும் ஆவார். விடுதலைப் போராட்டக் காலங்களில் அமராவதி சிறையில் அடைக்கப்பட்டு எண்ணற்ற இன்னல்களை அனுபவித்தவர். 1963 ஆம் ஆண்டு மதராஸ் முதல்வராகப் பொறுப்பேற்ற பின் தமது நிருவாகத் திறனை திறம்பட வெளிப்படுத்தியவர். இந்து சமய அறநிலையத்துறையின் திருக்கோவில்களின் நிதியிலிருந்து பள்ளிகள், கல்லூரிகள், மாணவர் விடுதிகள் போன்ற சமுதாய நலத்திட்டங்களைத் தொடங்கலாம் என்ற சட்டத்திருத்தத்தைக் கொண்டுவந்தவர்.

1960ஆம் ஆண்டு சோவியத் ஒன்றியத்தின் அழைப்பை ஏற்று அந்நாட்டிற்குச் சென்று வந்த அவர், ‘இன்னும் இரு ஐந்தாண்டுத் திட்டங்களை நாம் நிறைவேற்றி விட்டால் நாமும் அவர்களது நிலையை அடைந்துவிடலாம், என்று அப்போதே நம்பிக்கையுடன் குறிப்பிட்டவர். அரசியல் ரீதியாகவும், தனிப்பட்ட முறையிலும் ஒரு மனிதாபிமான உணர்வோடு, மனிதநேய உணர்வோடு வாழ்ந்து காட்டியவர்.

## நினைவிடம்

தமிழ்நாடு அரசு எம்.பக்தவத்சலம் நினைவைப் போற்றும் வகையில் சென்னை கிண்டியில் அவர் அடக்கம் செய்யப்பட்ட இடத்தில் அவருக்கு நினைவிடம் அமைத்து, எம்.பக்தவத்சலம் அவர்களின் மார்பளவு சிலை அமைக்கப்பட்டுள்ளது.

## எழுதிய நூல்கள்

* குடியரசும் மக்களும்
* சமுதாய வளர்ச்சி
* வளரும் தமிழகம்

## காட்சியகம்

* பக்தவத்சலம் நினைவு அஞ்சல்தலை
* பக்தவத்சலம் நினைவிடம், காந்தி மண்டபம், சென்னை
* பக்தவத்சலம் சமாதி
* மார்பளவுச் சிலை
* திறப்புக் கல்வெட்டு

## மேற்கோள்கள்

* "Biography: M.Bhaktavatsalam". *Kamat Research Database*. Kamat's Potpourri. Retrieved 27 December 2008.
* *Bhaktavatsalan, Fifty Years of Public Life: Being a Commemoration Volume Issued on the Occasion of the Seventy-sixth Birth Day of Sri M. Bhaktavatsalam, Madras, October 1972*. Kondah Kasi Seetharamon. 1972.

## வெளி இணைப்புகள்

விக்கிமீடியா பொதுவகத்தில்,
 மு. பக்தவத்சலம்
என்பதில் ஊடகங்கள் உள்ளன.

* Stamps in memory of Bakthavatsalam, Bismilah Khan
# அமேசான்.காம்

| அமேசான்.காம் இன்கு. |
| --- |
|  |
| வகை | பொது (நாசுடாக்: AMZN) |
| நிறுவியது | 1994 |
| நிறுவனர் | செப்ரே பி. பீசோசு |
| தலைமையகம் | சியாட்டல், WA, அமேரிக்கா |
| சேவை வழங்கும் பகுதி | உலகம் முழுவதும் |
| முக்கிய நபர்கள் | செப்ரே பி. பீசோசு (Chairman), (முதன்மை செயல் அதிகாரி) மற்றும் (தலைவர்) |
| துறை | Retail |
| உற்பத்திப்பொருள் | அமேசான்.வணி ஏ9 அலேக்சா இணையம் ஐ.எம்.டி.பி அமேசான் கின்டில் அமேசான் வலை சேவைகள் |
| வருமானம் | ▲ US$ 386.06 பில்லியன் (*2020*) |
| இயக்க வருமானம்
 | ▲ US$ 22.90 பில்லியன் (*2020*) |
| நிகர வருமானம் | ▲ US$ 21.33 பில்லியன் (*2020*) |
| தொழில் புரிவோர் | 1556000 (*2025*) |
| இணையத்தளம் | அமேசான்.வணி |
| இணையத்தள வகை | இணைய-வணிகம் |
| விளம்பரம் | web banners and நிகழ்படம்s |
| மொழி | ஆங்கிலம், சீனா, பிரஞ்சு, செர்மன், & சப்பானிய மொழி |
| தொடக்கம் | 1995 |

**அமேசான்.காம், இன்கு** (amazon.com, நாஸ்டாக்: AMZN) என்பது அமேரிக்க பன்னாட்டு இணைய வணிக நிறுவனமாகும். இது சியாட்டல், வாசிங்டனில் உள்ளது., இது அமேரிக்காவிலேயே இருக்கும் ஒரு மிகப்பெரிய இணைய அங்காடியாகும். இதன் இணைய விற்பனை ஸ்டெப்பிள்சு நிருவனத்தினை விட மூன்று மடங்கு அதிகமாகும்

ஜெப் பெசோஸ் அமேசான்.காம்மை 1994ல் தொடங்கி, 1995ஆம் ஆண்டு இணையத்தில் வெளியிட்டார். இது ஒரு இணையப் புத்தக அங்காடியாகத் தொடங்கப்பட்டது. விரைவில் பலத்தரப்பட்ட பொருள்களை விற்க ஆரம்பித்தது. அவை டி.வி.டி, இசை குறுந்தட்டுகள் மற்றும் எம்.பி.3க்கள், கணினி மென்பொருகள், விழி விளையாட்டுகள், எலெக்டிரானிக்சுகள், துணிகள், உணவுகள் மற்றும் பொம்மைகள் ஆகும். அமேசான் தனக்கென தனியான தளத்தினை முக்கிய நாடுகளில் நிருவியுள்ளது. அவை கனெடா, யுனைடேடு கிங்டம், செர்மனி, பிரான்சு, சீனா, சப்பான் ஆகும். சர்வதேச அளவில் பொருட்களை தனது வாடிக்கையாளர்களுக்கு எடுத்துச்செல்கிறது.

வெர்டிக்டு ஆராய்ச்சி கழகம் ஒரு கணக்கெடுப்பு நடத்தி சனவரி 15, 2009 அன்று வெளியிட்டது. அதில், அமேசான் தான் யூ.கே மக்களுக்கு பிடித்தமான இசை மற்றும் விழிகள் விற்பனையாளர் என்று கூறப்பட்டிருந்தது. விற்பணைப்பட்டியலில் மூன்றாவது இடத்தினையையும் பிடித்தது. இந்த நிறுவனம் இந்தியாவைச் சேர்ந்த அமெரிக்காவில் தங்கி படித்துவந்த நர்சிங் மாணவி ஆர்யா சிங் என்பவருக்கு சயனைடு விற்பனை செய்துள்ளது. மாணவி அதை உட்கொண்டு மரணம் அடைந்துவிட்டார். அதனால் அந்த மாணவியின் தாயார் இந்த நிருவனத்தின் மீது வழக்கு தொடர்ந்துள்ளார்.

## மேலும் படிக்க

* Robert Spector (2000). *amazon.com - Get Big Fast : Inside the Revolutionary Business Model That Changed the World*. Harper Collins Publishers. ISBN 0-06-662041-4.
* Mike Daisey (2002). *21 Dog Years*. Free Press. ISBN 0-7432-2580-5.
* Mara Friedman (2004). *Amazon.com for Dummies*. Wiley Publishing. ISBN 0-7645-5840-4.
* James Marcus (2004). *Amazonia: Five Years at the Epicenter of the Dot.Com Juggernaut*. W.W. Norton. ISBN 1-56584-870-5.
* "A conversation with Werner Vogels" பரணிடப்பட்டது 2007-07-03 at the வந்தவழி இயந்திரம், ACM Queue, May 2006

## மேற்கோள்கள்

## வெளி இணைப்புகள்

* Amazon.com
* Amazon Offers பரணிடப்பட்டது 2018-07-25 at the வந்தவழி இயந்திரம்
# தர்சனா ராஜேந்திரன்

| தர்சனா ராஜேந்திரன் |
| --- |
| தேசியம் | இந்தியா |
| பணி | பாடகி, நடிகை |
| செயற்பாட்டுக் காலம் | 2014–தற்போது வரை |

**தர்சனா ராஜேந்திரன்** (Darshana Rajendran) ஓர் திரைப்பட நடிகை மற்றும் பாடகி ஆவார். இவர் மலையாளம் மற்றும் தமிழ் திரையுலகில் இயங்கி வருகிறார். இவர் தனது நடிப்பு வாழ்க்கையை 2014 ஆம் ஆண்டு மலையாளத் திரைப்படமான *ஜான் பால் வாத்தில் துறக்குன்னு* என்ற திரைப்படத்தின் மூலம் தொடங்கினார்.

## திரைத்துறை

ஆஷிக் அபு இயக்கிய *மாயநதி* படத்தில் நடித்தார். மேலும் ஆஷிக் அபு இயக்கிய *வைரஸ்* (2019), ஜிஸ் ஜாய் இயக்கிய *விஜய் சூப்பரும் பௌர்ணமியும்* (2019), அஞ்சலி மேனன் இயக்கிய கூடே மற்றும் ராஜீவ் ரவி இயக்கிய *துறைமுகம்* ஆகிய திரைப்படங்களிலும் நடித்துள்ளார். தமிழில் *கவண்* (2017) மற்றும் *இரும்புத்திரை* (2018) போன்ற படங்களிலும் தர்சனா குணச்சித்திர வேடங்களில் நடித்துள்ளார்.

## கல்வி

தர்சனா தனது பள்ளிப்படிப்பை சவூதி அரேபியாவின் ரியாத்தில் உள்ள சர்வதேச இந்தியப் பள்ளியிலும், எர்ணாகுளத்தில் உள்ள கிரிகோரியன் பப்ளிக் பள்ளியிலும் முடித்தார். பள்ளிப் படிப்பிற்குப் பிறகு, டெல்லியில் உள்ள லேடி ஸ்ரீ ராம் கல்லூரியில் கணிதத்தில் பட்டம் பெற்றார். பின்னர் லண்டன் பல்கலைக்கழகத்தின் சிட்டி கல்லூரியில் நிதிப் பொருளாதாரத்தில் முதுகலைப் பட்டம் பெற்றார்.

பின்னர் சென்னையில் உள்ள நிதி மேலாண்மை மற்றும் ஆராய்ச்சி நிறுவனத்தில் குறும்பொருளியல் துறையில் பணியாற்றினார். இந்த காலகட்டத்தில், இவர் நாடகத்தில் மிகுந்த ஆர்வத்தை வளர்த்துக் கொண்டார். மற்றும் பல ஆங்கில நாடகங்களில் நடித்தார்.

## சான்றுகள்
# பி. சாய் குமார்

| பி. சாய் குமார் |
| --- |
|

2020இல் கோவாவில் நடந்த இந்திய சர்வதேச திரைப்பட விழாவில் சாய்குமார். |
| பிறப்பு | புதிபெத்தி சாய்குமார் 27 சூலை 1960 (1960-07-27) |
| படித்த கல்வி நிறுவனங்கள் | மாநிலக் கல்லூரி, சென்னை சென்னை கிறித்துவக் கல்லூரி |
| பணி | நடிகர், ஒலி மொழிமாற்ற கலைஞர், தொலைக்காட்சித் தொகுப்பாளர் |
| செயற்பாட்டுக் காலம் | 1976–தற்போது வரை |
| பெற்றோர் | பி. ஜே. சர்மா (தந்தை) கிருஷ்ண ஜோதி (தாய்) |
| வாழ்க்கைத் துணை | சுரேகா |
| பிள்ளைகள் | நடிகர் ஆதி உடபட 2 பேர் |
| உறவினர்கள் | பு. ரவிசங்கர் (சகோதரன்) |

**பி.சாய் குமார்** (*P. Sai Kumar*) ஓர் இந்திய நடிகரும், ஒலி மொழிமாற்றக் கலைஞரும், தொலைக்காட்சித் தொகுப்பாளருமாவார். இவர் முதன்மையாக கன்னடம், தெலுங்கு மற்றும் தமிழ்த் திரைப்படங்களில் பணியாற்றுகிறார். கன்னடம், தெலுங்கு மற்றும் தமிழ்த் திரைப்படங்களுக்காக இவர் இரண்டு முறை ஆந்திர மாநில அரசு சார்பாக வழங்கப்படுகின்ற நந்தி விருதுகளையும் மூன்று முறை பிலிம்பேர் விருதுகளையும் பெற்றுள்ளார். "பிரஸ்தானம்" என்ற படத்தில் (2010) இவரது நடிப்பு திரைப்படத் தோழரின் "தசாப்தத்தின் 100 சிறந்த நிகழ்ச்சிகள்" பட்டியலில் இடம்பெற்றது

## ஆரம்பகால மற்றும் தனிப்பட்ட வாழ்க்கை

சாய் குமார் பு. ஜோ. சர்மா-கிருஷ்ணா ஜோதி தம்பதிக்கு ஐந்து குழந்தைகளில் ஒருவராகப் பிறந்தார். சர்மா ஆந்திராவின் விஜயநகரத்திலிருந்து சென்னைக்கு குடிபெயர்ந்து தன்னை ஒரு நடிகராகவும், ஒலி மொழிமாற்ற கலைஞராகவும் நிலைநிறுத்திக் கொண்டார்.
குமாரின் சகோதரர்கள் பு. ரவிசங்கர், அய்யப்பா சர்மா ஆகியோரும் நடிகர்கள் ஆவர். அவர்களுக்கு இரண்டு சகோதரிகள் உள்ளனர். குமார், சென்னை மாநிலக் கல்லூரியில் கலை பிரிவில் முதுகலைப் பட்டமும் ஆய்வியல் நிறைஞர் பட்டமும் முடித்தார். சாய் குமாரின் மகன் ஆதியும் தெலுங்குத் திரைப்படங்களில் நன்கு அறியப்பட்ட நடிகராவார்.

## திரைப்பட வாழ்க்கை

சிறு வயதிலேயே ஒலி மொழி மாற்ற குழந்தை கலைஞராகத் தனது வாழ்க்கையைத் தொடங்கினார். இவரின் தந்தை பி. ஜே. சர்மா ஒரு முன்னணி ஒலி மொழி மாற்ற கலைஞராக இருந்தார். சாய் குமார் தனது தந்தையின் அடிச்சுவடுகளைப் பின்பற்றி, சுமன் மற்றும் ராஜசேகர் ஆகியோரின் பல படங்களுக்கு ஒலி மொழி மாற்றம் செய்தார். 1996ஆம் ஆண்டில் வெளியான "போலீஸ் ஸ்டோரி" என்னும் கன்னடத் திரைப்படம் இவர் சிறந்த நடிகராக புகழ் பெற காரணமாக அமைந்தது. இது தெலுங்கு மற்றும் தமிழ் மொழிகளிலும் ஒலி மொழி மாற்றம் செய்யப்பட்டது. இந்த படம் இந்த ஆண்டின் மிகப்பெரிய வெற்றி வாகை சூடிய திரைப்படமாக மாறியது.

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் Sai Kumar
# டெக்கனி திரைப்படத்துறை

**டெக்கனி திரைப்படத்துறை** (Deccani film industry) என்பது இந்தியாவில் தெலுங்கானா மாநிலத்தில் ஐதராபாத்தை தளமாகக் கொண்ட டெக்கனி மொழி/ஹைதராபாத் உருது மொழிகளை சார்ந்த திரைப்படத்துறை ஆகும். இந்த மொழித் திரைப்படங்கள் இந்தியாவின் டெக்கான் பகுதியில் மட்டுமல்ல உலகின் பிற இந்தி - உருது பேசும் பகுதிகளிலும் பிரபலமடைந்துள்ளன.

இது தென்னிந்தியாவில் பேசப்படும் இந்தோ-ஆரிய திராவிட இந்துசுத்தானி மொழியான டெக்கனி மொழியிலும் மற்றும் குறிப்பாக ஐதராபாத் உருது மொழியிலும் தயாரிக்கப்படுகின்றன. சில திரைப்படங்கள் தரமான உருது மொழி இசையை இணைத்து தயாரிக்கப்படுகின்றது. ஆரம்பகாலத்தில் திரைப்பட சான்றிதழ் வாரியத்தால் "இந்தி" திரைப்படங்கள் என்றே பெயரிடப்பட்டது. ஆனால் பலரின் முயற்சியால் இந்த துறை டெக்கனி திரைப்படத்துறை என்ற சொந்த மொழி குறிச்சொல்லைப் பெற்றுள்ளது.

## மேற்கோள்கள்
# சுப்பையா நாயுடு

| மை. வெ. சுப்பையா நாயுடு |
| --- |
|  |
| பிறப்பு | மைசூர் வெங்கடப்பா சுப்பையா நாயுடு 1896 மாதப்புரா, ஹெக்கடதேவனகோட்டே, மைசூர் அரசு |
| இறப்பு | 21 சூலை 1962(1962-07-21) (அகவை **Expression error: Unrecognized punctuation character "–".**–65–66) மண்டியா, மைசூர் மாநிலம், இந்தியா |
| பணி | நடிகர், திரைப்பட இயக்குநர் |
| வாழ்க்கைத் துணை | முனிவெங்கட்டம்மாள் |
| பிள்ளைகள் | கன்னட நடிகர் லோகேஷ் உட்பட நால்வர் |

**மைசூர் வெங்கடப்பா சுப்பையா நாயுடு** (*Mysore Venkatappa Subbaiah Naidu*) (1896-21 ஜூலை 1962) ஓர் இந்திய நாடக மற்றும் திரைப்பட நடிகர் ஆவார். கன்னடத்தின் முதல் பேசும் படமான சதி சுலோச்சனா (1934) தெலுங்கு மொழியில் *பூகைலாஷ்* (1940) மற்றும் கன்னடத்தில் *பக்த பிரகலாதா* (1958) போன்ற படங்களில் நடித்ததற்காக இவர் நன்கு அறியப்பட்டார். இவர் முதல் கன்னட பேசும் படத்தில் நடித்தார். கன்னடத் திரைப்படத்துறைக்கு தனித்துவத்தைக் கொண்டு வந்தார். இவர் கன்னட நடிகர் லோகேஷின் தந்தையும், கன்னட தொலைக்காட்சி ஆளுமை சிருஜன் லோகேஷின் தாத்தாவும் ஆவார்.[2] நாடகத்தில் இவரது பணியை அங்கீகரித்து, 1961 ஆம் ஆண்டில் சங்கீத நாடக அகாதமி விருது வழங்கப்பட்டது.

## தொழில்

நாயுடு தனது நடிப்பு வாழ்க்கையை மேடை நாடகங்களில் துணை வேடங்களில் தோன்றத் தொடங்கினார். பின்னர், இவர் விரைவில் ஒரு நடிகராக வளர்ந்து முக்கிய வேடங்களில் நடிக்கத் தொடங்கினார். இவர் கன்னட நாடக வட்டங்களில் “கணிசமான ரசிகர்களைப்” பெற்றார். மற்றொரு புகழ்பெற்ற மேடை மற்றும் திரைப்பட ஆளுமை ஆர். நாகேந்திர ராவுடன் அடிக்கடி இணைந்து நடித்து வந்தார். வசந்தசேனா (1941), சத்ய ஹரிச்சந்திரா (1943) மற்றும் *மஹாத்மா கபீர்* (1947) போன்ற ஆரம்பகால கன்னடப் படங்களை இவர்கள் தயாரித்தனர். நாயுடு 1958 ஆம் ஆண்டு *பக்த பிரகலாதா* என்ற திரைப்படத்தின் படப்பிடிப்பில் ஏற்பட்ட ஒரு தீ விபத்தில் இவரது விரல்கள் எரிந்து போனது. இச்சம்பவத்திற்குப் பிறகு இவர் திரைப்படங்களில் நடிப்பதைத் தவிர்த்துவிட்டு நாடகங்களில் கவனம் செலுத்தினார்.

## இறப்பு

நாயுடு தனது குழுவுடன் மண்டியாவில் அம்பரீசன் என்ற நாடகத்தில் நடித்துக் கொண்டிருந்தபோது 21 ஜூலை 1962 அன்று மாரடைப்பால் இறந்தார். தனது மரணத்திற்கு சில வாரங்களுக்கு மின்பு தனது குழுவான சாகித்ய சாம்ராஜ்ய நாடக மண்டலியுடன் நாடகத்தில் தீவிரமாக ஈடுபட்டிருந்தார். இவர் இறந்த செய்தி கேள்விப்பட்ட இவரின் மனைவி முனிவெங்கடம்மா அதே நாளில் இறந்தார்.

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் சுப்பையா நாயுடு
# பரபரப்பூட்டும் திரைப்படம்

2019 ஆம் ஆண்டில் வெளியான தமிழ் பரபரப்பூட்டும் திரைப்படம் ஆகும்.
**பரபரப்பூட்டும் திரைப்படம்** (Thriller film) **சஸ்பென்ஸ் திரைப்படம்** அல்லது **சஸ்பென்ஸ் பரபரப்பூட்டும் திரைப்படம்** என்றும் அழைக்கப்படும் ஒரு திரைப்பட வகையாகும். இந்த வகை திரைப்படம் பார்வையாளர்களிடையே ஆர்வத்தையும் உற்சாகத்தையும் தூண்டுகிறது. பெரும்பாலான திரைப்படங்களின் கதைகள் பதற்றத்தை மையமாக வைத்தே தயாரிக்கப்படுகின்றது.

ஒரு பரபரப்பூட்டும் திரைப்படத்தின் கதை பொதுவாக வாழ்க்கை அச்சுறுத்தப்படும் காட்சி அமைப்புடன் எடுக்கப்படுகின்றது. பார்வையாளர்களை அடுத்து என்ன நடக்க போகுது என்று ஆவலுடன் எதிர் பார்க்கவைக்கின்றது. பரபரப்பூட்டும் திரைப்படங்கள் பொதுவாக மற்ற வகை திரைப்படங்களுடன் இணைத்து தயாரிக்கப்படுகின்றது. உதாரணம் (அதிரடி பரபரப்பூட்டல், சாகச பரபரப்பூட்டல், கனவுருப்புனைவு மற்றும் அறிவியல் புனைகதை பரபரப்பூட்டல்) போன்ற வகைகள் இதற்குள் அடங்கும்.

திரில்லர் திரைப்படம் திகில் திரைப்படங்களுடன் நெருங்கிய உறவைக் கொண்டது, இவை இரண்டும் பதற்றத்தை வெளிப்படுத்துகின்றன. குற்றம் பற்றிய கதைக்களங்களில், பரபரப்பூட்டும் திரைப்படங்கள் குற்றவாளி அல்லது துப்பறியும் நபர்களிடமும், பதற்றத்தை உருவாக்குவதிலும் குறைவாகவே கவனம் செலுத்துகின்றன. இந்த வகை திரைப்படம் பயங்கரவாதம், அரசியல் சதி, நாட்டம் மற்றும் கொலைக்கு வழிவகுக்கும் முக்கோணக் காதல் போன்ற பொதுவான கருப்பொருள்களை மையமாக வைத்து எடுக்கப்படுகின்றது.

தமிழ்த் திரைப்படத்துறையின் வளர்சிக்கு பரபரப்பூட்டும் வகைத் திரைப்படம் மிகமுக்கிய பெரும் பங்கை வகித்துள்ளது. திரைப்படத்துறை ஆரம்பித்த காலம் முதல் இன்று வரை அதே கண்கள், ஊமை விழிகள், நூறாவது நாள், விசாரணை, ராட்சசன், விக்ரம் வேதா, துருவங்கள் பதினாறு, கைதி போன்ற பல திரைப்படங்கள் வெளியாகி வெற்றியும் கண்டது.

## பரபரப்பூட்டும் தமிழ்த் திரைப்படங்களின் பட்டியல்

* பரபரப்பூட்டும் தமிழ்த் திரைப்படங்களின் பட்டியல்

## மேற்கோள்கள்
# ச. வெ. கிருட்டிணா ரெட்டி

| ச. வெ. கிருட்டிணா ரெட்டி |
| --- |
| பிறப்பு | சத்தி வெங்கட கிருட்டிணா ரெட்டி 1 சூன் 1961 (1961-06-01) கொங்குதூரு, கிழக்கு கோதாவரி மாவட்டம், ஆந்திரப் பிரதேசம், இந்தியா |
| பணி | * திரைக்கதை ஆசிரியர்
* இயக்குநர் (திரைப்படம்)
* நடிகர்
* இசையமைப்பாளர்
* தயாரிப்பாளர்
 |
| செயற்பாட்டுக் காலம் | 1991—தற்போது வரை |
| அறியப்படுவது | காதல் நகைச்சுவைப்படங்கள் |
| விருதுகள் | தென்னிந்திய பிலிம்பேர் விருதுகள் நந்தி விருது |
| வலைத்தளம் |
|  |

**சத்தி வெங்கட கிருட்டிணா ரெட்டி** (**Satti Venkata Krishna Reddy)** ஒரு இந்திய திரைப்பட இயக்குநரும், நடிகரும், தயாரிப்பாளரும், திரைக்கதை எழுத்தாளரும், இசையமைப்பாளரும் ஆவார். தெலுங்குத் திரைப்படத்துறை, தமிழகத் திரைப்படத்துறை, ஹாலிவுட், பாலிவுட் ஆகியவற்றில் இவரது படைப்புகளுக்கு முக்கியமாக அறியப்பட்டவர். இவர் மூன்று மாநில நந்தி விருதுகளையும், சிறந்த தெலுங்கு இயக்குனருக்கான தென்னிந்திய பிலிம்பேர் விருதையும் பெற்றுள்ளார் . 1997இல் வெளிவந்து பெரிய வெற்றிப் பெற்ற அமெரிக்க தழுவலான *டைவர்ஸ் இன்விடேசன்* என்ற அமெரிக்க படத்தின் தழுவலான *அக்வானம் என்ற* காதல் நகைச்சுவைப்படத்தை 2012 ஆம் ஆண்டில் இயக்கியுள்ளார் .

## திரை வாழ்க்கை

*கிராதகடு* படத்தில் ஒரு சிறிய வேடத்தில் நடித்தார். *மாயலோடு* (1993), *இராஜேந்திரடு கஜேந்திரடு* (1993), *யமலீலா* (1994), *சுபலக்னம்* (1994), *தக்தீர்வாலா* (1995), *கடோத்கஜடு* (1995), *மாவிச்சிகுரு* (1996) *வினோதம்* (1996), *எகிரே பாவூரம்மா* (1997), *ஜுடாய்* (1997), *பெல்லி பீட்டலு* (1998), *பிரேமக்கு வேலயாரா* (1999), *சககுடும்ப சபரிவார சமேதம்* (2000), *பிரேமக்கு சுவாகதம்* (2002), *பெல்லம் ஓலெல்லிதே* (2003), *ஹங்காமா*, *மாயாஜாலம்*, *யமலீலா 2* (2014) போன்ற வெற்றிப் படங்களில் இவர் மிகவும் பிரபலமானவர்.

## சொந்த வாழ்க்கை

இவர், ஆந்திராவின் கிழக்கு கோதாவரி மாவட்டம் கொங்குதூரு கிராமத்தில் பிறந்தார். பீமாவரத்தில் முதுகலைப் பட்டம் பெற்ற பிறகு, ஐதராபாத்து சென்று *கோபரி போந்தம்* படத்திற்கு திரைக்கதையை எழுதியதன் மூலம் திரையுலகில் நுழைந்தார்.

## மேற்கோள்கள்